Okresná prokuratúra Galanta 
Obrancov mieru 2, 924 29 Galanta 1

Sp. zn. : 3 Pv 303/13/2202	Galanta, 3.10.2014
EEČ : 2-17-301-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 25.6.2013, spisová značka 3 Pv 303/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 06.03.2013 v čase o 08:30 hod. do 10:00 hod. v katastri obce Dolný Chotár v zmiešanom lesnom poraste č. 334, ktorý patrí do lesného pôdneho fondu nazbierala  a následne zobrala 6 ks drevnej hmoty o dĺžke 100 cm a hrúbke do 10 cm, stromu odrody vŕba, napriek tomu, že jej nebolo vydané platné povolenie na zber drevnej hmoty, čím pre poškodeného XXXXX spôsobila škodu odcudzením drevnej hmoty podľa platného cenníka dreva štátnych lesov v hodnote 2,38 eur. 

Uznesením prokurátora Okresnej prokuratúry Galanta zo dňa 25.6.2013, spisová značka 3 Pv 303/13/2202, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Galanta sp. zn. 3Pv 303/13/2202 zo dňa 11. júna 2013 ktoré nadobudlo právoplatnosť dňom 13. augusta 2013 bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenej XXXXX, pre prečin krádeže podľa § 212 odsek 2 písm. d) Trestného zákona a bola jej uložená skúšobná doba v trvaní 12 (dvanásť) mesiacov, ktorá uplynula dňa 13.08.2014. 

Po uplynutí skúšobnej doby boli zadovážené nasledovné listinné podklady: odpis z registra trestov, správa z Okresného riaditeľstva Policajného zboru v XXXXX oddelenia Policajného zboru Galanta a správa o povesti z miesta trvalého bydliska obce Dolný Chotár na obvinenú.

Zo zabezpečených listinných podkladov vyplýva, že obvinená XXXXX počas plynutia skúšobnej doby viedla riadny život, nespáchala žiadny trestný čin ani priestupok a  z miesta bydliska je hodnotená pozitívne.  

Z ustanovenia § 217 ods. 1 Trestného poriadku vyplýva, že ak obvinený v priebehu skúšobnej doby viedol riadny život, splnil svoju povinnosť nahradiť spôsobenú škodu a vyhovel ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní bude pokračovať.

Vzhľadom na osobu obvinenej s prihliadnutím na jej doterajší život, na okolnosti prípadu, ako aj na vyššie uvedené skutočnosti som sa rozhodla tak, ako je to uvedené vo výrokovej časti tohto uznesenia.

Podľa ust. § 217 ods. 4 Trestného poriadku právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e/ Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka